text: [{"text_idx": "#000002", "text": "Hawa u\u0301r Liberia misti alt, ta\u0301 i\u00f0 v\u00f8ruhu\u0301s hennara fo\u0301r upp i\u0301 royk. F\u00f8royingar vo\u0301ru skjo\u0301tir at hja\u0301lpa henni upp a\u0301 beinini aftur"}, {"text_idx": "#000003", "text": "Hawa, sum felagsskapurin hja\u0301 Hildu Vider\u00f8 - \"Mirjam\" - hja\u0301lpti"}, {"text_idx": "#000004", "text": "25. juni kom eldur i\u0301 sjey v\u00f8ruhu\u0301s i\u0301 einum av teimum st\u00f8rstu s\u00f8lumarkna\u00f0unum i\u0301 h\u00f8vu\u00f0ssta\u00f0num Monrovia i\u0301 vestafrikanska landinum Liberia."}, {"text_idx": "#000005", "text": "Hilda Vider\u00f8, i\u00f0 hevur arbeitt i\u0301 fleiri a\u0301r vi\u00f0 kvinnum i\u0301 Afrika, var til sta\u00f0ar i\u0301 by\u0301num ta\u0301, og upplivdi, at no\u0301gv fo\u0301lk komu til hennara og bo\u0301\u00f0u um hja\u0301lp. Hilda Vider\u00f8 fortelur, at no\u0301gvar familjur sto\u0301\u00f0u eftir vi\u00f0 ongum, ti\u0301 allur peningur teirra fo\u0301r upp i\u0301 royk."}, {"text_idx": "#000006", "text": "- Eg kenni fleiri, sum hava si\u0301na dagligu gongd har. Hetta var ein sorgardagur. Eg bleiv bi\u00f0in um at koma at tosa vi\u00f0 ein kvinnu, sum veruliga hevur f\u00f8lt svi\u00f0an av eldsbrunanum. Eg hev\u00f0i hug at siga nei, ti\u0301 eg var troytt og orka\u00f0i ikki beint ta\u0301 at sita andlit til andlits vi\u00f0 menniskjur, sum einki eiga, og sum hava mist alt - ney\u00f0in er \u00f8gilig. Men eg fo\u0301r ali\u0301kav\u00e6l, sigur Hilda Vider\u00f8"}, {"text_idx": "#000007", "text": "Fri\u0301ggjadagin a\u0301\u00f0renn eldsbrunan ma\u0301nadagin, hev\u00f0i kvinnan, Hawa, keypt bru\u0301kt kl\u00e6\u00f0ir til v\u00f8ruhu\u0301si\u00f0 fyri allan si\u0301n pening, og alt kola\u00f0ist upp i\u0301 eldsbrunanum."}, {"text_idx": "#000008", "text": "- Hetta var alt, hon a\u0301tti, og sum a\u00f0rar kvinnur, hevur hon no\u0301gvar munnar at metta. Ma\u00f0urin, sum arbeiddi sum heilsur\u00f8ktari, doy\u00f0i av ebola, saman vi\u00f0 seks \u00f8\u00f0rum starvsfo\u0301lkum a\u0301 klinikkini."}, {"text_idx": "#000009", "text": "Hilda Vider\u00f8 ba\u00f0 um hja\u0301lp fra\u0301 f\u00f8royingum umvegis hja\u0301lparfelagsskap hennara Mirjam fyri at hja\u0301lpa Hawu, og ta\u00f0 gekk bert eitt d\u00f8gn, so var allur peningurin har."}, {"text_idx": "#000010", "text": "- Ta\u00f0 hevur veri\u00f0 so spennandi at fylgt vi\u00f0, hvussu sto\u0301rur a\u0301hugin hevur veri\u00f0 at hja\u0301lpa hesu kvinnu, sum er komin i\u0301 hesa syrgilgu st\u00f8\u00f0u. Eg hev\u00f0i i\u0301 mi\u0301num stilla sinni gj\u00f8rt av, at hja\u0301lpa henni. Eg m\u00f8tti henni aftur, og hon fekk peningin - hon visti ikki, hvussu hon skuldi bera seg at og hev\u00f0i ilt vi\u00f0 at tru\u0301gva, at hetta var veruleiki. Hon hevur veri\u00f0 sju\u0301k si\u0301\u00f0ani hendingina og hev\u00f0i ligi\u00f0 i\u0301 songini - og ta\u0301 hon fekk hja\u0301lpina, var\u00f0 hon spillfri\u0301sk, sigur Hilda Vider\u00f8, sum takkar fyri alla hja\u0301lpina fra\u0301 f\u00f8royingum."}, {"text_idx": "#000018", "text": "100 \u00f8\u00f0rvi\u0301si fyrimyndir til dreingir"}, {"text_idx": "#000019", "text": "Bilur vi\u00f0 fimm gentum bo\u0301lta\u00f0i runt"}]